section_heading: Dallas Stars
paragraph_text: Jokinena su Carolina Hurricanesi birali kao 192. ukupno, u šestom krugu drafta 2001. godine. Prije odlaska u National Hockey League četiri godine je nastupao za finski Kärpät u SM-liigi. U NHL-u debitirao je u sezoni 2005./06. nakon što se liga oporavila od jednogodišnjeg štrajka igrača, te se ubrzo razvio u specijalista za kaznene udarce (eng. shootout). Tijekom tri sezone igranja za Dallas Starse prometnuo se kao veoma važan igrač jer je više puta svojim pogodcima odlučivao utakmicu. Kao primjer valja izdvojiti pobjedu Dallasa kod Columbusa, početkom listopada 2007. kada je Jokinen postigao prvo pogodak iz igre, a zatim je utakmica otišla skroz do penala, a jedini uspješan je bio upravo Jokinen.<ref>Devilsi slavili u Pittsburghu Mjesec dana nakon toga, Jokinen je bio zvijezda večeri u Dallasu protiv Colorada; briljirao je s četiri postignuta pogotka i tako pomogao svojoj momčadi da ostvari važnu pobjedu (6:1).<ref>Raspoloženi Starsi i Canucksi Međutim, momčad Starsa nalazila se u prosječnosti lige, a vodstvo kluba htjelo je sam vrh. Zbog toga, krajem veljače 2008. veliku razmjenu su obavili Dallas i Tampa Bay. Brad Richards i Johan Holmqvist postali su novi igrači Dallasa, dok su iz Teksasa u Floridu otišli Jokinen, Jeff Halpern i vratar Mike Smith.<ref>Hossa u Pittsburgh, Campbell u San Jose Za Starse je ukupno postigao 45 pogodaka i 86 asistencija u 215 utakmica.